CELEX: 32009R0757
Language: lt
Date: 2009-08-18 00:00:00
Title: 2009 m. rugpjūčio 18 d. Komisijos reglamentas (EB) Nr. 757/2009, iš dalies keičiantis Reglamentą (EB) Nr. 1189/2008, kuriuo nustatomos išsamios jaunų galvijų mėsos produktų, kurių kilmės šalys – Kroatija, Bosnija ir Hercegovina, Buvusioji Jugoslavijos Respublika Makedonija, Serbija, Kosovas ir Juodkalnija, 2009 m. importo tarifinių kvotų taikymo taisyklės

19.8.2009   
            
            
               LT
            
            
               Europos Sąjungos oficialusis leidinys
            
            
               L 214/22
            
         
      KOMISIJOS REGLAMENTAS (EB) Nr. 757/2009
   2009 m. rugpjūčio 18 d.
   iš dalies keičiantis Reglamentą (EB) Nr. 1189/2008, kuriuo nustatomos išsamios jaunų galvijų mėsos produktų, kurių kilmės šalys – Kroatija, Bosnija ir Hercegovina, Buvusioji Jugoslavijos Respublika Makedonija, Serbija, Kosovas ir Juodkalnija, 2009 m. importo tarifinių kvotų taikymo taisyklės
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 144 straipsnio 1 dalį ir 148 straipsnio a punktą kartu su 4 straipsniu,
   kadangi:
   
               (1)
            
            
               Remiantis Komisijos reglamentu (EB) Nr. 1189/2008 (2), su visomis importo licencijų pagal to reglamento 1 straipsnyje nurodytas kvotas paraiškomis turi būti pateikiamas autentiškumo sertifikatas, išduotas eksportuojančios šalies ar muitų teritorijos institucijos. Eksportuojančių šalių ir muitų teritorijos institucijų, įgaliotų išduoti autentiškumo sertifikatus, sąrašas pateikiamas to reglamento II priede.
            
         
               (2)
            
            
               Kroatija pakeitė autentiškumo sertifikatus išduodančios institucijos pavadinimą. Todėl, vadovaujantis Reglamento (EB) Nr. 1189/2008 5 straipsnio 2 dalimi, to reglamento II priede pateikiamas sąrašas turėtų būti peržiūrėtas.
            
         
               (3)
            
            
               Todėl Reglamentas (EB) Nr. 1189/2008 turėtų būti atitinkamai iš dalies pakeistas.
            
         
               (4)
            
            
               Siekiant, kad neseniai išduotuose autentiškumo sertifikatuose nurodytos institucijos pavadinimas nesiskirtų nuo Reglamente (EB) Nr. 1189/2008 nurodytos institucijos pavadinimo, to reglamento pakeitimas turėtų būti taikomas nuo 2009 m. birželio 15 d. – dienos, kurią Kroatija Komisijai pranešė naujos sertifikatus išduodančios institucijos pavadinimą.
            
         
               (5)
            
            
               Šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1189/2008 II priedo įrašas, susijęs su sertifikatus išduodančia Kroatijos institucija, pakeičiamas taip:
   
               „—
            
            
               Kroatijos Respublika: Kroatijos žemės ūkio agentūra, Poljana Križevačka 185, 48260 Križevci, Kroatija“.
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2009 m. birželio 15 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. rugpjūčio 18 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 299, 2007 11 16, p. 1.
   
      (2)  OL L 322, 2008 12 2, p. 11.